Horkýže Slíže

Horkýže Slíže je slovenská punk rocková hudobná skupina, ktorá vznikla 4. novembra 1992 v Nitre. Na začiatku kariéry hrali prevažne hard rock, neskôr comedy rock, ktorý býva tiež označovaný ako naivný punk. Dnes je skupina zameraná výlučne len na punk rock. Patrí k legendám slovenskej rockovej scény. Skupina dvakrát získala platinovú platňu.

 Zostava skupiny 
 Súčasní členovia 
 Peter Hrivňák (Kuko) – spev (1992 - súčasnosť), basgitara (19922018)
 Mário Sabo (Sabotér) – gitara, vokály (1992súčasnosť)
 Juraj Štefánik (Doktor) – gitara, vokály (1995súčasnosť)
 Marek Viršík (Vandel) – bicie, vokály (2002súčasnosť)
Veronika Smetanová – basgitara, občasné vokály (2018súčasnosť)

 Bývalí členovia 
 Martin Košovan (Košo) – bicie, vokály (19922002)
 Martin Žiak (Apíčko) – basgitara
 Noro Ivančík – basgitara

 História 

 Začiatok 
Skupinu Horkýže Slíže založil koncom roku 1992 Peter Hrivňák spolu s Máriom Sabom a Martinom Košovanom. V septembri 1993 prijali do kapely basgitaristu Martina Žiaka. Na začiatku zimy 1993 však Žiak odišiel, Kuko sa vrátil k basgitare a kapela pokračovala v pôvodnej zostave.

Začiatkom roka 1994 a v máji toho istého roku nahrala skupina v štúdiu Tomáša Kmeťa v Hlohovci dve demokazety. Koncom roka 1994 si na vlastné náklady nahrala a vydala svoj prvý neoficiálny štúdiový album Prvý slíž v náklade 600 kaziet. Medzitým koncertovala nielen v Nitre, ale aj v Prievidzi a Nových Zámkoch, pričom v lete 1994 vystupovala aj s novým basgitaristom Norom Ivančíkom.

Vo februári 1995 prijali Horkýže Slíže do kapely druhého gitaristu Jura Štefánika. V marci 1995 odohrali jeho prvý koncert, ktorý bol zároveň spojený s krstom albumu Prvý slíž.[2] Do vývoja kapely významne zasiahol moderátor Julo Viršík, ktorý počas jazdy autom po Nitre počul v regionálnom rádiu skladbu Maštaľ. Na základe toho kapelu pozval na festival Letné srdce do Levíc a zapojil ju do televíznej súťaže vo VTV s názvom Ebony uvádza, keď ju odporučil majiteľovi štúdia Ebony Martinovi Karvašovi. V tomto štúdiu nahrali skladbu Stretol veselý.
Koncom roka 1996 sa kapela rozhodla osloviť silné vydavateľstvo BMG Ariola. V júni 1997 sa jej podarilo podpísať s BMG Ariolou zmluvu na tri albumy.
V rámci oného, Vo štvorici po opici a Ja chaču tebja.
Po podpise zmluvy sa Horkýže Slíže presunuli do štúdia, kde nahrali svoj debutový album V rámci oného, ktorý vyšiel v októbri 1997. Jeho hlavným singlom bola skladba Maštaľ.
V novembri 1998 vydala kapela album Vo štvorici po opici, z ktorého vzišiel singel Gilotína, ku ktorému bol natočený aj videoklip.
Ďalší album bol pôvodne plánovaný na rok 1999, avšak Mário Sabo nastúpil na základnú vojenskú službu v Seredi. Po jeho návrate sa kapela opäť vrátila do štúdia a nahrala album Ja chaču tebja, ktorý vyšiel 1. mája 2000. K titulnej skladbe vznikol aj videoklip. Na konci albumu sa nachádzala skladba Logická hádanka, ktorú kapela hrala na každom koncerte od vydania albumu až do súčasnosti.
Všetky tri albumy obsahovali skladby z dema Prvý slíž doplnené o nový materiál. Kapela pravidelne koncertovala v mestách ako Nitra, Prievidza, Zlaté Moravce a v ich okolí. V roku 2001 vydalo vydavateľstvo BMG Ariola výberový album z prvých troch nahrávok s názvom Best uff.

 Festival Chorobná 

Po množstve koncertov kapela zmenila vydavateľstvo a podpísala zmluvu s EMI Records. Následne nahrala album Festival Chorobná, ktorý predstavoval fiktívny hudobný festival, na ktorom vystupovali kapely s názvami Spitipárter, Protektív Kaučuk, Báro Sáro, Zelený Ronald Reagge, Maxim Turbo Perverse 4, Gulevátor a Štrbavý mamut. Všetky skladby však v skutočnosti nahrali Horkýže Slíže.
Album priniesol výrazný nárast popularity kapely, najmä vďaka piesňam Kožky-perie, Lístok na Mars a Veľká Mača Vincov Háj, ktoré sa dostali do rotácie rockových rádií. Zároveň išlo o posledný album, na ktorom účinkoval pôvodný bubeník Martin Košovan, ktorý kapelu z vlastného rozhodnutia opustil v máji 2002. Jeho nástupcom sa stal Marek Viršík.

 Kýže slíž 
Po úspechu predchádzajúceho albumu sa kapela rozhodla pre hitovejší smer a ambíciu presadiť sa aj v zahraničí. V septembri 2002 sa s novým bubeníkom presunula do štúdia, kde nahrala album Kýže sliz, ktorý vyšiel v októbri 2002. Obsahoval dnes už kultové skladby ako Malá Žužu, Vlak, Brďokoky, L.A.G. song, Traja spití roboši a Cigarety.
Kapela následne absolvovala rozsiahle promoturné po celom Česku a Slovensku, pričom koncerty boli vypredané. Album neskôr dosiahol platinový status za predaj viac než 30 000 nosičov.
Alibaba a 40 krátkych songov
Rok 2003 sa niesol najmä v znamení koncertovania. Kapela zároveň pripravila pre fanúšikov prekvapenie v podobe albumu Alibaba a 40 krátkych songov, ktorý nahrala za päť dní. Zbierka krátkych skladieb výrazne rozšírila popularitu kapely, najmä v Česku, kde absolvovala turné po celej Morave. V tomto období koncertovala aj s kapelou Divokej Bill, a to až do polovice roka 2004.

 Ritero Xaperle Bax a Živák 
Koncom leta 2004 sa Horkýže Slíže opäť presunuli do štúdia, kde nahrali album Ritero Xaperle Bax, vydaný v októbri 2004. Obsahoval celoslovensky známy hit Šanghaj Cola, podľa ktorého bolo pomenované aj turné Šanghaj Cola Tour. Kapela sa rozhodla nahrať aj živý koncert, ktorý vyšiel začiatkom roka 2005 na CD a DVD pod názvom Živák.
V roku 2005 koncertovali Horkýže Slíže aj mimo Česka a Slovenska, napríklad v Poľsku, na Ukrajine a v USA (Chicago). Roky 2005 a 2006 sa niesli v znamení festivalových vystúpení a koncertných turné.

 Ukáž tú tvoju zoo 
V januári 2007 vstúpila kapela do štúdia, kde nahrala nový materiál. Album Ukáž tú tvoju zoo vyšiel vo februári 2007 a odštartoval takmer dvojročnú koncertnú šnúru po Slovensku a Česku. Album sa umiestnil na prvom mieste slovenského albumového rebríčka a neskôr opäť získal platinový status.

 54 dole hlavou a novšie albumy 
V októbri 2009 vyšiel album 54 dole hlavou. V roku 2011 vydala kapela výberový album V dobrej viere, mapujúci najväčšie hity z rokov 2001 – 2011. V novembri 2012 nasledoval album St. Mary Huana Ganja s úspešným singlom Mám v piči na lehátku.
Na konci leta 2017 vyšiel dlho očakávaný jedenásty štúdiový album Pustite Karola. Počas pandémie v rokoch 2020 a 2021 sa kapela rozhodla nahrať nový album, ktorý vyšiel v septembri 2021 pod názvom Alibaba a 40 krátkych songov 2. Tento album oslovil najmä mladšiu generáciu poslucháčov vďaka kombinácii punk rocku s inými hudobnými žánrami, čo ilustroval aj singel Rampa v spolupráci s rapovým triom DMS.
Horkýže Slíže si aj naďalej udržiavali vysokú popularitu na Slovensku a v Česku a pravidelne vystupovali na festivaloch, majálesoch a v kluboch.

 Diskografia 
 Štúdiové albumy 
 Názov  Detaily  Ocenenie  Predaj  Najvyššia zaznamenaná pozícia v rebríčkoch  V rámci oného  Dátum vydania: oktr 1997  Vydavateľstvo: BMG Ariola  Formát: CD, audiokazeta, digitálny download  -  -  - Vo štvorici po opici Dátum vydania: september 1998  Vydavateľstvo: BMG Ariola  Formát: CD  -  -   - Ja chaču tebja  Dátum vydania: marec 2000   Vydavateľstvo: BMG Ariola  Formát: CD, digitálny download  -  -  - Festival Chorobná  Dátum vydania: október 2001   Vydavateľstvo: EMI  Formát: CD, LP, digitálny download  -  -  - Kýže sliz  Dátum vydania: október 2002   Vydavateľstvo: EMI  Formát: CD, digitálny download  SK: Platinové  SK: 30 000+  - Alibaba a 40 krátkych songov  Dátum vydania: november 2003   Vydavateľstvo: EMI  Formát: CD, digitálny download  -  -  CZ: 57 Ritero Xaperle Bax  Dátum vydania: október 2004   Vydavateľstvo: EMI  Formát: CD  -  -  CZ: 33 Ukáž tú tvoju ZOO  Dátum vydania: február 2007   Vydavateľstvo: EMI  Formát: CD, digitálny download  SK: Platinové  SK: 6 000+  SK: 1 CZ: 12 54 dole hlavou  Dátum vydania: 21. október 2009   Vydavateľstvo: EMI  Formát: CD  -  -  CZ: 10 St. Mary Huana Ganja  Dátum vydania: 4. november 2012   Vydavateľstvo: HS Records/EMI  Formát: CD, digitálny download  -  -  CZ: 32 Pustite Karola  Dátum vydania: 6. september 2017   Vydavateľstvo: HS Records  Formát: CD  -  -  CZ: 29Alibaba 40 krátkych songov 2Dátum vydania: 14. september 2021   Vydavateľstvo: HS Records  Formát: CD - - -

 Koncertné nahrávky 
2005 – Živák – CD, DVD  
2010 - Wanted Dead or Alive - DVD

 Kompilácie 
 Názov  Detaily  Ocenenie  Predaj  Najvyššia zaznamenaná pozícia v rebríčkoch  Best uff  Dátum vydania: 2001  Vydavateľstvo: BMG Ariola  Formát: CD  -  -  - V dobrej viere  Dátum vydania: 2011  Vydavateľstvo: EMI  Formát: CD  -  -   CZ: 13

 Demá 
1994 – Prvý slíž

Skladby umiestnené v rebríčkoch
 Rok  Skladba  SK Top 100  SK Top 50 domáce  CZ Top 100  CZ Top 50 domáce  CZ Top 50 reálne mobilné zvonenia  Album 2007  "Silný refrén"  89 30 -  46 -  Ukáž tú tvoju ZOO 2007  "R'n'B soul"  3 1 55 17 20 Ukáž tú tvoju ZOO 2007  "Bernardín"  -  38 -  45 -  Ukáž tú tvoju ZOO 2007  "Vianočná"  -  27 -  -  -  - 2008  "Emanuel Bacigala"  -  30 -  40 -  Ukáž tú tvoju ZOO 2008  "Blues starej ubytovne"  -  31 -  -  -  - 2009  "Striptérka"  -  46 -  -  -  Ukáž tú tvoju ZOO 2009  "Motorkárska"  -  47 -  -  -  Ukáž tú tvoju ZOO 2009  "Gándhí Mahátma"  -  -  -  49 -  54 dole hlavou 2009  "Voják"  81 25 -  -  -  54 dole hlavou 2010  "My fucking brother"  -  -  -  25 -  54 dole hlavou 2011  "Mám v piči na lehátku"  -  37 -  22 -  St. Mary Huana Ganja 2011  "Atómový kryt"  -  -  -  -  21 Alibaba a 40 krátkych songov

 Referencie 

 Iné projekty 

 Externé odkazy 
 Oficiálna stránka 


Kategória:Slovenské rockové hudobné skupiny
Kategória:Hudobné skupiny z 1992